शाहजहांपुर। सेंट्रल बार एसोसिएशन का एक प्रतिनिधि मंडल अध्यक्ष एजाज हसन खां और महासचिव कमलेश सक्सेना की अगुवाई में अपर पुलिस अधीक्षक (ग्रामीण) एबी सिंह से मिला। प्रतिनिधि मंडल ने अधिवक्ता अवधेश सिंह तोमर और उनके पिता के खिलाफ थाना निगोही पुलिस की ओर से दर्ज फर्जी एफआईआर के सिलसिले में वार्ता की। वार्ता के दौरान एएसपी ने प्रतिनिधि मंडल को आश्वासन दिया कि वह इस प्रकरण को दिखवाएंगे।